CELEX: 62013CA0110
Language: et
Date: 2014-02-27 00:00:00
Title: Kohtuasi C-110/13: Euroopa Kohtu (seitsmes koda) 27. veebruari 2014 . aasta otsus (Bundesfinanzhof’i eelotsusetaotlus – Saksamaa) – HaTeFo GmbH versus Finanzamt Haldensleben (Eelotsusetaotlus — Äriühinguõigus — Soovitus 2003/361/EÜ — Mikroettevõtjate ning väikeste ja keskmise suurusega ettevõtjate määratlemine — Töötajate arvu ja rahaliste summade arvutamisel arvessevõetavad ettevõtjate liigid — Seotud ettevõtjad — Mõiste „ühiselt tegutsev füüsiliste isikute rühm” )

14.4.2014   
            
            
               ET
            
            
               Euroopa Liidu Teataja
            
            
               C 112/15
            
         Euroopa Kohtu (seitsmes koda) 27. veebruari 2014. aasta otsus (Bundesfinanzhof’i eelotsusetaotlus – Saksamaa) – HaTeFo GmbH versus Finanzamt Haldensleben
   (Kohtuasi C-110/13) (1)
   
   ((Eelotsusetaotlus - Äriühinguõigus - Soovitus 2003/361/EÜ - Mikroettevõtjate ning väikeste ja keskmise suurusega ettevõtjate määratlemine - Töötajate arvu ja rahaliste summade arvutamisel arvessevõetavad ettevõtjate liigid - Seotud ettevõtjad - Mõiste „ühiselt tegutsev füüsiliste isikute rühm”))
   2014/C 112/17
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Hageja: HaTeFo GmbH
   
      Kostja: Finanzamt Haldensleben
   
      Ese
   
   Eelotsusetaotlus – Bundesfinanzhof – Komisjoni 6. mai 2003. aasta soovituse 2003/361/EÜ mikroettevõtjate ning väikeste ja keskmise suurusega ettevõtjate määratlemise kohta (ELT L 124, lk 36), lisa artikli 3 lõike 3 punkti 4 tõlgendamine – Personali arvu ja rahaliste summade arvutamisel arvesse võetavad ettevõtete liigid – Seotud ettevõtjad – Mõiste „ühiselt tegutsev füüsiliste isikute rühm”
   
      Resolutsioon
   
   Komisjoni 6. mai 2003. aasta soovituse 2003/361/EÜ mikroettevõtjate ning väikeste ja keskmise suurusega ettevõtjate määratlemise kohta lisa artikli 3 lõike 3 neljandat lõiku tuleb tõlgendada nii, et kui ettevõtjatevaheliste õiguslike ja majanduslike suhete analüüsist tuleneb, et nad moodustavad ühe majandusüksuse ühe füüsilise isiku või ühiselt tegutsevate füüsiliste isikute rühma kaudu, saab neid käsitada „seotud” ettevõtjatena selle artikli tähenduses isegi siis, kui neil formaalselt ei ole ühtegi lisa artikli 3 lõike 3 esimeses lõigus nimetatud suhet.
   Kõnealuse lisa artikli 3 lõike 3 neljanda lõigu tähenduses käsitatakse ühiselt tegutseva rühmana füüsilisi isikuid, kes teevad koostööd selleks, et mõjutada asjaomaste ettevõtjate äriotsuseid, mis välistab omakorda selle, et neid ettevõtjaid saaks käsitada üksteisest majanduslikult sõltumatutena. Selle tingimuse täitmine sõltub kohtuasja asjaoludest ega pea tingimata olema seotud nende isikute vaheliste lepinguliste suhetega ega nende kavatsusega ära kasutada mikroettevõtjate ning väikeste ja keskmise suurusega ettevõtjate määratlust selle soovituse tähenduses.
   
      (1)  ELT C 147, 25.5.2013.